लोणंद भुषण कै. प्रा. पुष्पशील शेळके - पाटील यांच्या तेराव्याच्या कार्यक्रमात  श्रध्दांजली
Channel: News 18 Parivartan
Date: 25/04/2022

लोणंद भुषण कै. प्रा. पुष्पशील शेळके - पाटील यांच्या तेराव्याच्या कार्यक्रमात पुष्पशील शेळके यांना श्रध्दांजली 

लोणंद  - लोणंद नगरीचे सुपुत्र, काल भैरवनाथ यात्रा कमिटीचे अध्यक्ष, महात्मा फुले कृषी विदयापीठ राहुरी मधील क्रीडा अधिकारी, आंतरराष्टीय खेळाडू,लोणंद भुषण पुरस्काराने सन्मानित केलेले प्रा.पुष्पशील धैर्यशील शेळके - पाटील उर्फ दादा ( वय 59) यांचे अल्पशा आजाराने  दि. १४ एप्रिल रोजी निधन झाले. पोलीस निरिक्षक राजेंद्र शेळके, पोलीस निरिक्षक रविंद्र शेळके व सामाजिक कार्यकर्ते सत्वशील शेळके यांचे ते जेष्ठ बंधू होते.
    प्रा.पुष्पशील शेळके - पाटील यांनी एमएससी अॅग्री ही पदवी प्राप्त केली . त्यानंतर राहुरी कृषी विदयापीठात क्रिडा अधिकारी म्हणून काम करताना पुणे, राहुरी, धुळे आदी कृषी महाविदयालयात उत्कृष्ट क्रिडा प्रशिक्षक म्हणून काम केले. त्यांनी अनेक चांगले खेळाडू घडविताना केंद्र व राज्य  प्रशासनातील विविध विभागात  अनेक उच्च पदस्य अधिकारी घडविण्याचे काम केले. म्हणून प्रा.पुष्पशील शेळके - पाटील यांचे विद्यार्थी मुंबई मंत्रालयासह प्रत्येक जिल्हयात विविध मोठया पदावर कार्यरत आहेत.
   प्रा.पुष्पशील यांनी गावाकडील नाळ कधीही तोडली नाही .  कालभैरवनाथ यात्रा कमिटीचे अध्यक्षस्थान भुषवित असताना छबीना, बैलगाडी शर्यत, कुस्त्या, तमाशा आदी सर्वच बाबीत सक्रीय सहभाग असायचा.
  लोणंदच्या सामाजीक, धार्मिक, क्रिडा आदी सर्वच क्षेत्रात त्यांचे मोलाचे योगदान राहिले आहे.
  त्यांचे अंत्ययात्रेसही सर्व क्षेत्रातील मान्यवर सहभागी झाले होते.
आज लोणंद भुषण कै. प्रा. पुष्पशील शेळके - पाटील यांच्या तेराव्याच्या कार्यक्रमात त्यांना मान्यवरांनी श्रध्दांजली वाहिली. भजन किर्तनाच्या कार्यक्रमाने तेराव्याचा विधी पार पाडण्यात आला.